नेपालमा नेपाली जनताले सामन्तवादको अन्त्य गरेर राष्ट्रिय पुँजीवादको विकास गर्दै नयाँ जनवादी क्रान्तिको माध्यमबाट समाजवादी समाज निर्माण गर्ने लक्ष्य राखेर ठूलठूला आन्दोलन सञ्चालन गरे । ००७ सालको आन्दोलन, ०४६ सालको आन्दोलन र ०६२÷६३ को आन्दोलन विशाल थियो । तर, यी आन्दोलन हाँक्ने नेतृत्ववर्ग स्वयम् गन्तव्यविहीन र कस्तो राष्ट्र निर्माण गर्ने भन्ने कुनै आर्थिक कार्यक्रमसहितको दृष्टिकोण भएन र पटक–पटक यथास्थितिवाद अर्थात् सामन्तवादले टाउको उठाउने मौका पायो र नेपाल आज २१औं शताब्दीमा पनि विश्वका १० गरिब देशमध्ये एक भएको छ ।
